Solesmesko abadia

Solesmesko Done Petri abadia () beneditar monasterioa da, Frantziako Solesmes herrian dagoena. Kantu gregorianoa berreskuratzen egindako lanarengatik ezaguna da. Solesmeko kongregazioak 32 monasterio biltzen ditu, Europa, Afrika, Ipar Amerika eta Antilletakoak, jatorria Solesmeko abadian dutenak; Leirekoa da horietako bat.

 Historia 
Solesmes priore-etxea izan zen XI. mendetik Frantziako Iraultzan hustu zen arte. Lekaide bizitza 1833an itzuli zen, Prosper Guéranger, beste kide batzuekin batera, bertan kokatu zelarik; era horretan berrezarri zen Frantzian San Benediktoren Ordena. 1837an Gregorio XVI.ak abadia maila eman zion. Berrezarri zenetik, Frantziako Gobernuak lau aldiz deuseztatu zuen Solesmeko komunitatea: 1880, 1882, 1883 eta 1903an. Azken honetan, herrialdetik ateratzera behartu zituzten, Frantziako gainerako erlijiosoak bezala; Wight uhartean babes hartu zuten, 1922an Solesmera itzuli ziren arte.

 Erreferentziak 

 Kanpo estekak 
 Webgune ofiziala, abbayedesolesmes.fr

Kategoria:Frantziako monasterioak
Kategoria:Sarthe
Kategoria:San Benediktoren monasterioak
Kategoria:Frantziako monumentu historikoak
Kategoria:Loirerriko eraikinak
Kategoria:XI. mendean amaitutako eraikinak
Kategoria:Gregoriar kantua